armvectores/hy_wikipedia_2023 huggingface dataset:
Սերգեյ Զախարով

Զախարով Սերգեյ Ալեքսանդրովիչ (ռուս.՝ Сергей Александрович Захаров, սեպտեմբերի 11, 1878(1878-09-11), Թիֆլիս, Կովկասի փոխարքայություն, Ռուսական կայսրություն - հունվարի 2, 1949(1949-01-02), Դոնի Ռոստով, ՌԽՖՍՀ, ԽՍՀՄ), խորհրդային հողագետ, Վասիլի Դոկուչաևի աշակերտը, Դոնի Ռոստովի համալսարանի պրոֆեսոր (1934 թվականից)։


== Կյանք և գործունեություն ==
Սերգեյ Զախարովը ծնվել է 1878 թվականի օգոստոսի 29-ին (սեպտեմբերի 10)՝ Եկատերինոդարում (Կրասնոդար)։ Աշխատանքները նվիրված են Կովկասի հողերի ուսումնասիրմանը։ Զախարովը հետազոտել է Հայաստանի Լոռու տափաստանների, ինչպես նաև Անդրկովկասյան երկաթուղու հայկական ճյուղի երկարությամբ ընկած հողերը։ Մահացել է 1949 թվականի հունվարի 2-ին՝ Դոնի Ռոստովում։
.pa

.pa՝ Պանամայի վերին մակարդակի ազգային դոմենն է։


== Արտաքին հղումներ ==
IANA .pa whois տեղեկություն
Չինական ալիգատոր

Չինական ալիգատոր (լատ.՝ Alligator sinensis; չինարեն՝ 扬子鳄-), ալիգատորների երկու տեսակներից մեկը, հանդիպում է Ասիայում, առավելապես՝ Չինաստանում, Յանցզի գետի ավազանում։
Վայրի բնության մեջ պահպանվել է մոտ 200 չինական ալիգատոր, գտնվում է անհետացման վտանգի տակ և ներառված է Միջազգային Կարմիր Գրքում։ Կոկորդիլոսների ամենափոքր տեսակն է, մարմնի երկարությունը հասնում է 2 մետրի։
Չինական ալիգատորի մասին առաջին տեղեկությունները վերաբերվում են մ.թ.ա. 3-րդ հազարամյակին, որտեղ նշվում է այս կենդանիների տարածված լինելը նաև Կորեայում։ 1998 թ. գիտնականների մի խումբ հաշվարկել է, որ չինական ալիգատորների տարաշման շրջանը վերջին 12 տարիներին պակասել է մոտ 10 անգամ։
Ալիգատորները գիշատիչ կենդանիներ են և վարում են հիմնականում գիշերային կյանք։ Հասուն տեսակները սնվում են ձկներով, օձերով, ջրային կենդանիներով և այլն։ Ավելի երիտասարդների կերակուր է հանդիսանում միջատներն ու այլ անողնաշարավորները։


== Ծանոթագրություններ ==


== Արտաքին հղումներ ==

Captive Care of Crocodilians Archived 2018-01-23 at the Wayback Machine.
Crocodilian Online
ARKive: Chinese Alligator Archived 2008-09-05 at the Wayback Machine.
(6548) 1988 BO4

(6548) 1988 BO4, աստերոիդ աստերոիդների հիմնական գոտում։ Հայտնաբերվել է 1988 թվականի հունվարի 22-ին Անրի Դեբեոնի կողմից Լա Սիլյայում։
Միջին հեռավորությունը Արեգակից կազմում է 3,022721 ա. մ., առավելագույնը մոտենում է 2,8374 ա. մ. հեռավորության վրա և հեռանում 3,2081 ա. մ.։ Արեգակի շուրջ մեկ ամբողջական պտույտ է կատարում 1919,53 երկրային օրվա ընթացքում, իր ուղեծրով շարժվելով միջինում 0,187546 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,3° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6548) 1988 BO4 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վրացիները Լատվիայում

Վրացիները Լատվիայում, էթնիկական փոքրամասնություն, որը ապրում է Լատվիայում։ Լատվիայում ապրող վրացիների թիվը կազմում է մոտ 1500 մարդ։


== Ծանոթագրություններ ==
Քրիստինա Քվիեն

Քրիստինա Քվիեն (անգլ.՝ Kristina Kvien, հունվարի 15, 1965(1965-01-15), Կալիֆոռնիա, ԱՄՆ), ամերիկացի դիվանագետ է, ով 2020 թվականի հունվարից մինչև 2022 թվականի մայիսը եղել է Ուկրաինայում Միացյալ Նահանգների դեսպանի պաշտոնակատարը։ 2019 թվականի մայիսից հունիս նա եղել է Ուկրաինայում ԱՄՆ դեսպանի պաշտոնակատար, իսկ 2019 թվականի հունիսից մինչև 2020 թվականի հունվարը եղել է ԱՄՆ Ուկրաինայում առաքելության ղեկավարի տեղակալ։


== Վաղ կյանք և կրթություն ==
Քվիենը ծնվել է Կալիֆոռնիայի Օրինջ շրջանում։ Ջոն Քվիենի և Կարեն Լինդքվիստի ավագ դուստրն է։ Նա բակալավրի կոչում է ստացել Օքսիդենտալ քոլեջում։ Քոլեջն ավարտելուց հետո նա աշխատել է որպես շուկայի հետազոտող Լոս Անջելես Թայմսում, այնուհետև շարունակել ուսումը Շվեդիայի Ստոկհոլմի համալսարանում։ Հետագայում նա ռազմավարական ուսումնասիրություններոի գծով մագիստրոսի կոչում է ստացել Միացյալ Նահանգների բանակային քոլեջում։


== Դիվանագիտական ծառայություն ==
Քվիենը դիվանագիտական ծառայության է անցել 1992 թվականին, որպես հյուպատոսական աշխատակից Փարիզում։ Հետագայում նա եղել է Մանիլայում Միացյալ Նահանգների դեսպանատան տնտեսագիտության աշխատակից։ Այնուհետև նա աշխատել է Վաշինգտոնի Եվրոպայի և Եվրասիայի հարցերով բյուրոյում՝ կենտրոնանալով Եվրամիության և Տնտեսական համագործակցության և զարգացման կազմակերպության խնդիրների վրա։ Այնուհետև նա նշանակվել է Սլովենիայում որպես խորհրդատու։ 
2001 թվականից մինչև 2005 թվականը նա ծառայել է Բրյուսելում գտնվող Եվրամիությունում Միացյալ Նահանգների առաքելությունում՝ որպես տնտեսագետ, այնուհետև տեղափոխվել է ԱՄՆ դեսպանատուն Մոսկվայում՝ աշխատելով շրջակա միջավայրի և էներգետիկայի հարցերով։ Այնուհետև Քվիենը դարձել է Միացյալ Նահանգների Ազգային անվտանգության խորհրդի Եվրոպական Միության հարցերով, Ուկրաինաում և Բելառուսում ԵՄ տնտեսությունների և Կասպիական էներգետիկայի գծով տնօրեն։
Այնուհետև Քվիենը պաշտոն է ընդունել Լոնդոնում՝ վերահսկելու ԱՄՆ-Մեծ Բրիտանիա տնտեսական հարաբերությունները, ինչը ընդգրկել է ֆինանսական և բանկային հարցերի լուսաբանումը, քաղաքացիական ավիացիան, ահաբեկչության ֆինանսավորումը, աշխատուժի և էներգետիկ քաղաքականությունը։ Քվիենը նաև ծառայել է Թաիլանդում՝ որպես ԱՄՆ դեսպանատան փոխդեսպանի պաշտոնակատար Բանգկոկում։
Մինչև Ուկրաինա գործուղվելը, Քվիենը 2016-ից մինչև 2019-ի ապրիլը ծառայել է ԱՄՆ դեսպանատանը Փարիզում որպես փոխդեսպանի պաշտոնակատար և տնտեսական հարցերով նախարարի խորհրդական։ Կիևում Միացյալ Նահանգների դեսպանատանը Քվիենը 2019 թվականի մայիսի 28-ին ստանձնել է գործերի ժամանակավոր հավատարմատարի պաշտոնը Ջոզեֆ Ս. Փենինգթոնից։ Նախկին դեսպան Ուիլյամ Բ. Թեյլոր-կրտսերի՝ նոր ժամանակավոր հավատարմատար նշանակվելուց հետո Քվիենը 2019 թվականի հունիսի 18-ին հրաժարվել է այդ պաշտոնից։ Այնուհետև նա 2020 թվականի հունիսից հունվար զբաղեցրել է Ուկրաինայում առաքելության ղեկավարի տեղակալի պաշտոնը։
2020 թվականի հունվարին Թեյլորի հեռանալուց հետո Քվիենը կրկին դարձել է դեսպանի պաշտոնակատար։
2022 թվականի հունիսին ԱՄՆ նախագահ Ջո Բայդենը հայտնել է Հայաստանի Հանրապետությունում ԱՄՆ դեսպանի պաշտոնում Քրիստինա Քվիենի  թեկնածության առաջադրման մտադրության մասին։


== Արտաքին հղումներ ==
"Chargé d’Affaires, a.i. Kristina A. Kvien", at the United States Embassy in Ukraine (անգլ.)
Archived version of "Chargé d'Affaires Kristina A. Kvien" (անգլ.)


== Ծանոթագրություններ ==
Կուտակիչ (այլ կիրառումներ)

Կուտակիչ, էներգիայի կուտակման սարք՝ այդ էներգիան հետագայում օգտագործելու նպատակով։ Կախված կուտակվող էներգիայի տեսակից տարբերում են՝ էլեկտրական, հիդրավլիկական, ջերմային և իներցիոն կուտակիչներ։


== Տարատեսակներ ==
Էլեկտրական կուտակիչները ծառայում է էլեկտրական էներգիա կուտակելու համար՝ քիմիականի վերածելու ճանապարհով, և անհրաժեշտության դեպքում կատարում էներգիայի հետադարձ փոխակերպում։ Դրանց աշխատունակությունը կարելի է վերականգնել լիցքավորման միջոցով՝ բաց թողնելով հոսանք, որի ուղղությունը հակառակ է պարպման ժամանակ հոսանքի ունեցած ուղղությանը։ Էլեկտրական կուտակիչը բաղկացած է էլեկտրոլիտի լուծույթի մեջ խորասուզված 2 էլեկտրոդից, էլեկտրոդների պոտենցիալների տարբերությունր կուտակչի էլշու֊ն է։
Առավել տարածված են կապարային (թթվային), կադմիումանիկելային, երկաթանիկելային (հիմնային), արծաթացինկային և արծաթակադմիումային կուտակիչները։ Հիդրավլիկան կուտակիչը ծառայում է խիստ փոփոխական բեռնվածությամբ հիդրավլիկական տեղակայանքներում հեղուկի կամ գազի ճնշումն ու ծախսը հավասարեցնելու համար։
Հիդրավլիկական կուտակիչի տարատեսակ էպնեմատիկ կուտակիչը, որը կիրառվում է բարդ պնևմատիկ ցանցերում՝ աշխատանքային ճնշումը հավասարեցնելու համար։
Ջերմային կուտակիչը ծառայում է ջերմային էներգիայի կուտակման, արդյունաբերական տեղակայանքներում ջերմային և ուժային բեռնվածքները հավասարեցնելու և գոլորշով ու էներգիայով անխափան մատակարարելու նպատակով։
Իներցիոն կուտակիչը շարժվող մարմին է, որի շարժման քանակը զգալիորեն գերազանցում է արտաքին ուժերի շարժման քանակին։ Որպես իներցիոն կուտակիչը լայնորեն կիրառվում է պտտվող թափանիվը։
Իվանկով (գյուղ, Յամպոլի շրջան)

Անվան այլ կիրառումների համար տե՛ս՝ ԻվանկովԻվանկով (ուկրաիներեն՝ Іванків), գյուղ Ուկրաինայի Վիննիցայի մարզի Յամպոլի շրջանում։ Հիմնադրվել է 1947 թվականին։
2001 թվականի տվյալներով Իվանկով գյուղում բնակվում էր 271 մարդ։ Բնակավայրը զբաղեցնում է 2,01 կմ² տարածք։ Բնակչության խտությունը կազմում էր 134,83 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լարս Ֆոգտ

Լարս Ֆոգտ սեպտեմբերի 8, 1970(1970-09-08), Դյուրեն, Հյուսիսային Հռենոս-Վեստֆալիա, Գերմանիայի Ֆեդերատիվ Հանրապետություն - սեպտեմբերի 5, 2022(2022-09-05), Էռլանգեն, Բավարիա, Գերմանիա, գերմանացի դաշնակահար, դիրիժոր և ակադեմիական ուսուցիչ;


== Կենսագրություն ==
Ֆոգտը ծնվել է Դյուրենում, 1970 թվականի սեպտեմբերի 8-ին։ Դաշնամուրի դասերի է հաճախել վեց տարեկանից։
Լարս Ֆոգտն ավելի հայտնի է դարձել Լիդսի դաշնամուրային միջազգային մրցույթում երկրորդ մրցանակը ստանալուց հետո՝ 1990 թվականին։ Նա իր դեբյուտը կատարել է Քարնեգի հոլում՝ Նյու Յորքի ֆիլհարմոնիկում, Լորին Մաազելի ղեկավարությամբ։ Նրա առաջին մեծ ձայնագրությունները եղել են Բիրմինգհեմ քաղաքի սիմֆոնիկ նվագախմբի հետ՝ 1992 թվականին, Շումանի Դաշնամուրի կոնցերտը և Գրիգի Դաշնամուրի կոնցերտը՝ դիրիժոր Սայմոն Ռատլ։
Լարս Ֆոգտը Գերմանիայում իրականացրել է մանկավարժական գործունեություն։
Ֆոգտն առաջին անգամ ամուսնացել է ռուս կոմպոզիտոր Տատյանա Կոմարովայի հետ, ամուսնալուծությունից հետո ապրել է իր երկրորդ կնոջ՝ ջութակահարուհի Աննա Ռեզնյակի և երեք երեխաների հետ։
2021 թվականի փետրվարին Ֆոգտի մոտ ախտորոշվել է կոկորդի և լյարդի քաղցկեղ։ Այդ վիճակում, բուժումներ ընդունելուց նա շարունակել է նվագել և ձայնագրվել։
Ֆոգտը մահացավ Էռլանգեն քաղաքի կլինիկայում, 2022 թվականի սեպտեմբերի 5-ին։


== Ծանոթագրություններ ==


== Արտաքին հղումներ ==
http://larsvogt.com/ Լարս Ֆոգտ. պաշտոնական կայք
Լարս Ֆոգտ Internet Movie Database կայքում
Lars Vogt (management) Askonas Holt
"Facing the music": Lars Vogt (interview) The Guardian, 13 July 2015
(2804) Յուրիյո

(2804) Յուրիյո (անգլ.՝ Yrjo), աստերոիդ աստերոիդների հիմնական գոտում։ Հայտնաբերվել է 1941 թվականի ապրիլի 19-ին Լիյսի Օտերմայի կողմից Տուրկուում։
Միջին հեռավորությունը Արեգակից կազմում է 3,017148 ա. մ., առավելագույնը մոտենում է 2,7924 ա. մ. հեռավորության վրա և հեռանում 3,2419 ա. մ.։ Արեգակի շուրջ մեկ ամբողջական պտույտ է կատարում 1914,23 երկրային օրվա ընթացքում, իր ուղեծրով շարժվելով միջինում 0,188066 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,22° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2804) Յուրիյո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մաքսիմ Գրեչիխա

Մաքսիմ Անդրեևիչ Գրեչիխա (բելառուս․՝ Максім Андрэевіч Грачыха, հունիսի 10, 1993(1993-06-10), Վիտեբսկ, Բելառուս), բելառուս ֆուտբոլիստ, կիսապաշտպան։


== Ակումբային կարիերա ==
Մաքսիմ Գրեչիխան 2010 թվականից հանդես է եկել «Վիտեբսկի» երկրորդ կազմում։ «Վիտեբսկի»՝ Բարձրագուն լիգայից դուրս մնալուց հետո ընդգրկվել է թիմի հիմնական կազմում։ 2012-2013 թվականներին սովորաբար դուրս է եկել փոխարինման, իսկ 2014 թվականի առաջին կեսին հիմնականում ընդգրկվել է մեկնարկային կազմում։
2014 թվականի մրցաշրջանի արդյունքում «Վիտեբսկը» վերադարձել է Բարձրագույն լիգա, որտեղ իր նորամուտը Գրեչիխան նշել է 2015 թվականի մայիսի 3-ին Բրեստի «Դինամո» ակումբի դեմ խաղում (2:3)։ Սակայն Բարձրագույն լիգայում չի կարողացել տեղ գրավել թիմի հիմնական կազմում և խաղադաշտ է դուրս եկել 7 անգամ՝ փոխարինում կատարելով։ 2015 թվականի օգոստոսի սկզբին համաձայնություն է ձեռք բերվել ֆուտբոլիստի՝ վարձավճարով «Սլոնիմ» տեղափոխվելու վերաբերյալ։
2016 թվականի հունվարին պայմանագրի ժամկետի ավարտից հետո լքել է «Վիտեբսկ» ակումբը։


=== Վիճակագրություն ===


== Ծանոթագրություններ ==


== Արտաքին հղումներ ==
Ֆուտբոլիստի էջը Sports.ru կայքում
Ֆուտբոլիստի էջը soccerway.com կայքում(անգլ.)
Սիմոն Աչիկգյոզյան

Սիմոն Հովհաննեսի Աչիկգյոզյան «Դեդ» (փետրվարի 6, 1939(1939-02-06), Գալաց, Ռումինիա - ապրիլի 30, 1991(1991-04-30), Մարտունաշեն, Շահումյանի շրջան, Արցախ), երկրաբանական գիտությունների թեկնածու (1970)։ ՀՅԴ կուսակցության և «Զորավար Անդրանիկ» համազգային միության անդամ, արցախյան պատերազմի ակտիվ մասնակից։


== Կենսագրություն ==
Սիմոն Աչիկգյոզյանը ծնվել է 1939 թվականին Գալաց քաղաքում։ Հայրը` Հովհաննեսը եղեռնից հրաշքով է փրկվել։ 1946 թվականին Սիմոնը ընտանիքով հայրենադարձվել է Խորհրդային Հայաստան։ Սովորել է Երևանի թիվ 24 միջնակարգ դպրոցում։ 1955 թվականին ընդունվել է Երևանի պետական համալսարանի երկրաբանական ֆակուլտետը, որն ավարտել է 1960 թվականին` ինժեներ-երկրաբանի որակավորմամբ։ Ս. Աչիկգյոզյանը 1970 թվականին Մոսկվայում պաշտպանել է թեկնածուական ատենախոսություն։ 1984 թվականին նրան շնորհվել է ավագ գիտաշխատողի կոչում։ 1960-1991 թվականներին աշխատել է ՀԽՍՀ ԳԱ երկրաբանական գիտությունների ինստիտուտում, հեղինակել է 70-ից ավելի գիտական աշխատություններ, զբաղվել թարգմանություններով։ Շուրջ 11 տարի դասախոսել է Երևանի պետական համալսարանում։ Զբաղվել է հանրապետության գունավոր և ազնիվ մետաղների հանքավայրերի հեռանկարային ուսումնասիրությամբ։
1988 թ. Սպիտակի երկրաշարժից հետո նա աղետի գոտում ղեկավարել է երկրաշարժաբանների միջազգային ջոկատը։ Գիտությունից բացի նա զբաղվել է արվեստով և սպորտով, երկար տարիներ երգել է «Նարեկ» արական երգչախմբում՝ Խոր Վիրապի վանքում։ 
1989 թվականին ՀՀՇ առաջին համագումարում Ս. Աչիկգյոզյանն ընտրվել է արտաքին հարաբերությունների հանձնաժողովի անդամ։
1989 թվականին անդամագրվել է «Արաբո» կամավորական ջոկատին և մասնակցել Եղեգնաձորի շրջանի Գնիշիկ, Երասխ, Արենի, Խաչիկ, Նոյեմբերյանում` Ոսկեպար և այլ սահմանամերձ գյուղերի ինքնապաշտպանական մարտերին, ապա մեկնել Արցախ (Շահումյանի շրջան)` 1991 թվականի ապրիլի 19-ից ստանձնելով Մարտունաշենում «Արաբո» ջոկատի հրամանատարությունը։ 
1990 թվականին Ս. Աչիկգյոզյանն ընտրվել է Երևանի քաղխորհրդի պատգամավոր, մասնակցել ՀԽՍՀ Գերագույն խորհրդի աշխատանքներին՝ էկոլոգիայի հանձնաժողովի կազմում։ 
Ս. Աչիկգյոզյանը զոհվել է 1991 թվականին ապրիլի 30-ին Մարտունաշենի ինքնապաշտպանության ժամանակ, ԽՍՀՄ ներքին գործերի նախարարության ուժերի աջակցությամբ ադրբեջանական հատուկ նշանակության զինված ջոկատների (ՕՄՕՆ) կողմից իրագործվող Արցախը հայաթափելու «Օղակ» (кольцо) գործողությունը կանխելիս։ Նրա աճյունն ամփոփված է Երևան քաղաքի Քանաքեռ-Զեյթուն վարչական տարածքի գերեզմանատանը։ 
ՀՀ նախագահի 1996 թվականի սեպտեմբերի 20-ի ՆՀ-640 հրամանագրով Ս. Աչիկգյոզյանը հետմահու պարգևատրվել է «Մարտական խաչ» 1-ին աստիճանի շքանշանով։ 
Ամուսնացած էր, ունի երկու զավակ։ 2011 թվականին երկրաբանության ֆակուլտետի միներալոգիայի և պետրոգրաֆիայի կաբինետը անվանակոչվել է Ս. Աչիկգյոզյանի անվամբ։


== Ծանոթագրություններ ==


== Արտաքին հղումներ ==
ՍԻՄՈՆ ԱՉԻԿԳՅՈԶՅԱՆ. «ԻՆՉ ԼԻՆՈւՄ Է, ԹՈՂ ԻՆՁ ԼԻՆԻ»
ԵՊՀ-ն Արցախյան պատերազմում Archived 2014-05-02 at the Wayback Machine.
Խոնարհ Հերոսներ - Սիմոն Աչիկգյոզյան - Մաս 1
Խոնարհ Հերոսներ - Սիմոն Աչիկգյոզյան - Մաս 2
Մանուկ Մնացականյան

Մանուկ Յախշիբեկի Մնացականյան (հունիսի 29, 1934(1934-06-29), Երևան, Հայկական ԽՍՀ, ԱԽՖՍՀ, ԽՍՀՄ - մարտի 6, 1995(1995-03-06), Երևան, Հայաստան), հայ խորհրդային արձակագիր, կինոսցենարիստ, ՀԽՍՀ պետական մրցանակի դափնեկիր (1983, («Երջանկության մեխանիկան» գեղարվեստական կինոնկարի համար), Գաբրիել Սունդուկյանի անվան մրցանակի դափնեկիր (1982, «Մայրիշխանություն» կինովիպակի համար), ՀԳՄ անդամ 1966 թվականից։ ԽՍՀՄ գրողների միության անդամ 1966 թվականից։ 


== Կենսագրություն ==
1956 թվականին ավարտել է Երևանի պոլիտեխնիկական ինստիտուտի էլեկտրատեխնիկական ֆակուլտետը։ 1956-1967 թվականներին որպես ինժեներ աշխատել է տարբեր գործարաններում և գիտահետազոտական հիմնարկություններում։

Մանուկ Մնացականյանի առաջին ակնարկը՝ «Պապիս փողոցը», լույս է տեսել 1959 թվականին։ Հրատարակվել է 1959 թվականից։ Լույս է ընծայել «Մեծ քաղաքի աղմուկը» (1962), «Նահանջ տարի» (1974), «Կանչ» (ռուսերեն 1980) պատմվածքների ժողովածուները, «Հալոցք» (1966), «Երկուշաբթիից երկուշաբթի» (1968) վիպակները։ Գրում է նաև մանուկների համար («Հեքիաթներ Աննայի համար», 1980)։
«Հայֆիլմ» կինոստուդիան Մանուկ Մնացականյանի սցենարով 1975 թվականին նկարահանել է «Խաչմերուկում» (ըստ Ժ. Հարությունյանի պիեսի) կինոնկարը, որը 1978 թվականին Մանհելմի փառատոնում արժանացել է «Ոսկե կինոդուկատ» մրցանակին։ Նրա սցենարով է «Հայֆիլմ» կինոստուդիայում նկարահանվել նաև «Երջանկության մեխանիկան» գեղարվեստական ֆիլմը։ Հեռուստատեսային ֆիլմերի «Երևան» ստուդիան 1984 թ. գրողի պատմվածքի հիման վրա և նրա սցենարով նկարահանել է «Կիսակայարան» ֆիլմը։ Մանուկ Մնացականյանի սցենարով են նկարահանվել նաև «Ո՞ւր ես գնում, զինվոր» (1985), «Ճանապարհին» ֆիլմերը։
1985 թվականին Երևանի հեռուստատեսությամբ ներկայացվել է նրա «Նահանջ տարի» պիեսը, Երևանի Հրաչյա Ղափլանյանի անվան դրամատիկական թատրոնը բեմադրել է նրա «Թաղի զավակը» դրաման։


== Երկեր ==
Մեծ քաղաքի աղմուկը, Երևան, Հայպետհրատ, 1962, 120 էջ։
Հրացոլք, Երևան, «Հայաստան», 1966, 123 էջ։
Երկուշաբթիից երկուշաբթի, Երևան, «Հայաստան», 1968, 204 էջ։
Նահանջ տարի, Երևան, «Հայաստան», 1974, 306 էջ։
Հեքիաթներ Աննայի համար, Երևան, «Սովետական գրող», 1980, 41 էջ։
Հեռավոր օրերի կանչը (վիպակներ և պատմվածքներ), Երևան, «Սովետական գրող», 1983, 479 էջ։
Ընտիր երկեր, Երևան, 1986։
Պապը, Երևան, 1988։
Լուսավորչի կանթեղը, Երևան, 1994։
«Զով», պատմվածքների ռուսերեն ժողովածու, 1979 թ.։


== Արտաքին հղումներ ==
Մանուկ Մնացականյանի կենսագրությունը
Մանուկ Մնացականյան – 80
Նշենի Ֆենցլիի

Նշենի Ֆենցլիի (լատ.՝ Amygdalus fenzilana (Fritsch) lipsky), վարդազգիների ընտանիքին պատկանող թուփ։


== Նկարագրություն ==
Տերևաթափ թուփ է՝ 1,5-3 մ բարձրությամբ (հաճախ ծառանման է լինում), ճյուղերը երկարավուն են, տարածված, ծիրանագույն, ծայրերը՝ փշավոր։ Տերևները էլիպսանշտարաձև են, 6-8 սմ երկարությամբ և 1,5-2 սմ լայնությամբ, կիսակաշվեկերպ, հարթ, վերևի կողմից մուգ կանաչ, փայլուն, ներքևի կողմից՝ անփայլ, ատամնասղոցաեզր, անհավասար ատամիկներով, կլորավուն կամ սեպաձև հիմքով, սրածայր։ Վարդագույն, 1-5-ական ծաղիկները հավաքված են չռված ծաղկաբույլերում, մեծ մասամբ երկամյա տերևազուրկ ճյուղերի վրա, վարդագույն են։ Պտուղը գրեթե գնդաձև է, թավշապատ, փոքր-ինչ սեղմված, 2,5-3,5 սմ տրամագծով։ Ծաղկում է մինչև տերևների բացվելը (Մեղրիում, Զանգեզուրում՝ մարտին, այլ վայրերում՝ ապրիլին)։ Կիևում և Վորոնեժում ցրտահարվում է։ Աչքի է ընկնում մեծ դիմացկունությամբ և դեկորատիվ բարձր հատկանիշներով։ Առանձնապես գեղեցիկ է ծաղկման շրջանում։ Քչապահանջ և չափազանց չորադիմացկուն բույս է։


== Տարածվածություն ==
Տիպիկ հայկական տեսակ է, Հայաստանից դուրս չի հանդիպում։ Տարածված է Իջևանի շրջանի ցածրադիր գոտում (Այգեհովիտ գյուղի շրջակայքում), Արագածի հարավային չոր լանջերում, Ազատ և Միլի գետերի ավազաններում, Գեղարդում, Գառնիում, Խոսրովի անտառում, Երանոսի լեռնաշղթայում, Վայքում, Զանգեզուրում, Մեղրիում (Լիչքվազ)։ Մշակության մեջ քիչ է հանդիպում։ Աճեցվում է միայն բուսաբանական այգիներում։


== Նշանակություն ==
Վայրի նշենու պտուղներն ունեն դառը համ։ Նշենու քաղցր սերմերը պարունակում են 40-60 % ճարպային յուղ, սպիտակուցներ և ամիգդալին գլիկոզիդ, որը ֆերմենտների ազդեցության տակ ճեղքվում է՝ առաջացնելով թունավոր կապտաթթու և յուրահատուկ հոտ ունեցող բենզալդեհիդ (դառը նշի հոտով)։ Սերմերը թարմ, չորացած կամ տապակած վիճակում օգտագործվում են սննդի մեջ։ Նշի յուղն օգտագործում են սննդարդյունաբերության, օծանելիքի արտադրության և բժշկության մեջ։ Այն ազդում է մաշկի վրա որպես փափկեցնող և հակաբորբոքային միջոց։ Սերմերից ստացվող քուսպն օգտակար է կենդանիների համար, այն օգտագործվում է որպես անասնակեր։


== Ծանոթագրություններ ==
Արտակ Սահրադյան

Արտակ Իսրայելի Սահրադյան (սեպտեմբերի 16, 1945(1945-09-16) կամ սեպտեմբերի 18, 1945(1945-09-18), Սևան, Հայկական ԽՍՀ, ԽՍՀՄ), ՀՀ պետական և գիտության գործիչ, 1999-2003 թթ. ՀՀ Կենտրոնական ընտրական հանձնաժողովի նախագահ։


== Կրթություն ==
1963-1968 թթ. սովորել և ավարտել է Երևանի Կ. Մարքսի անվան պոլիտեխնիկական ինստիտուտի մեխանիկա-մեքենաշինական ֆակուլտետը։


== Գիտական գործունեությունը ==
1972-1975 թթ. սովորել և ավարտել է Երևանի Կ. Մարքսի անվան պոլիտեխնիկական ինստիտուտի ասպիրանտուրան։
Տեխնիկական գիտությունների դոկտոր (ատենախոսության թեման՝ «Կտրման ընթացքում արագահատ պողպատներից և համաձուլվածքներից գործիքների կառուցվածքի փոփոխման և հատկությունների ձևավորման տեսական և տեխնոլոգիական հիմունքների մշակումը»)։
Հայաստանի Ճարտարագիտական Ակադեմիայի թղթակից-անդամ;
ՀՊՄՀ Մեքենագիտության և նյութերի մշակման ամբիոնի պրոֆեսոր։
2007 թվականից ԲՈՀ-ի 031 մասնագիտական խորհրդի անդամ է։


== Աշխատանքային գործունեությունը ==
1990 թ. - ՀՀ կառավարության կրթության և գիտության բաժնի վարիչի տեղակալ։
1990-1995 թթ. - ՀՀ լուսավորության նախարարի տեղակալ, պրոֆտեխնիկական կրթության համակարգի ղեկավար։
1991-1995 թթ. - ՅՈՒՆԵՍԿՕ-ի ՀՀ ազգային հանձնաժողովի կրթության կոմիտեի նախագահ։
1991-1995 թթ. - ԱՊՀ միջպետական պրոֆտեխկրթության խորհրդի անդամ։
1995-1996 թթ. - ՀՊՃՀ դոցենտ։
1996-1999 թթ. - ՀՀ սոցիալական ապահովության նախարարության Աշխատանքի և սոցիալական հետազոտությունների ազգային ինստիտուտի տնօրեն։
1999-2003 թթ. - ՀՀ Կենտրոնական ընտրական հանձնաժողովի նախագահ։
1999-2003 թթ. - Կենտրոնական և Արևելյան Եվրոպայի երկրների ընտրական իշխանությունների ընկերակցության խորհրդի անդամ։
2004 թ. մարտի 23-ին ՀՀ վարչապետի որոշմամբ նշանակվել է ՀՀ Կրթության և գիտության նախարարի տեղակալ։
2006 թ. հունիսի 1-ին ՀՀ վարչապետի որոշմամբ ազատվել է ՀՀ Կրթության և գիտության նախարարի տեղակալի պաշտոնից։
2006-2009 թթ. - ՀՊՃՀ դոցենտ։
2009–2011 թթ. - ՀՀ ԳԱԱ ֆիզիկայի կիրառական պրոբլեմների ինստիտուտի տնօրենի տեղակալ, «Հարթ թաղանթներ և մակերևույթների ֆիզիկա» լաբորատորիայի վարիչ։
2011 թվականից Խ. Աբովյանի անվան հայկական պետական մանկավարժական համալսարանի մեքենագիտության, ը/տ առարկաների և դրանց դասավանդման ամբիոնի վարիչ, պրոֆեսոր։
Դասավանդում է ՀՊՄՀ-ում և ՀԱՊՀ-ում «կտրման տեսություն և մետաղահատ հաստոցներ», «մետաղահատ գործիքների հաշվարկ և նախագիծ», «նյութագիտություն» առարկաները։Տիրապետում է ռուսերենին և գերմաներենին։


== Ծանոթագրություններ ==
Իդա (անուն)

Իդա (անուն)
Իդա անունը առաջացել է  տարբեր մշակույթներում։ Գերմանիայում Իդա - կանացի անուն է, որը առաջացել է գերմաներեն  id բառից, որ նշանակում է «աշխատանք», բացի այդ այն կարող է վերաբերրվել հին սկանդինավյան Իդա աստվածուհն։
Իդա  այժմ ամենատարածված անունն է հյուսիսային երկրներում և ընդգրկված է 2013 թվականին՝ Դանիայում ծնված աղջիկների անունների ԹՈՓ-10-ում։ 2013 թվականին Նորվեգիայում նորածին աղջիկների անունների ԹՈՓ-20-ում էր և 2013 թվականին  Շվեդիայում ծնված աղջիկների անունների ԹՈՓ-50-ում է։  1880-ականներին  Միացյալ Նահանգներում Իդա անունը բավականին հայտնի էր և մինչև 1930 թվականը ընդգրկված էր աղջիկների անունների ԹՈՓ-10-ում ։
Իդան կարող է վերաբերվել։


== Հայտնի մարդիկ ==
Իդա Եյփլբրեդ (ծնվել է 1929 թ.) - ամերիկացի նկարչուհի
Իդա Բարնեյ  (1886-1982 թթ.) - ամերիկացի աստղագետ
Իդա Քոր (ծնվել է 1977 թ.) - դանիացի երգչուհի և երգահան
Իդա Լեվիս (ծնվել է 1842 թ.) - ամերիկացի վերակացու փարոս
Իդա Լուփինո (1918-1995 թթ.) - Ամերիկացի դերասանուհի և ռեժիսոր
Իդա Տարբել (1857-1944 թթ.) - ամերիկացի լրագրող
Իդա Նուդել (ծնվել է 1931 թ.)


== Աստերոիդ ==
Իդա, Աստերոիդը 243։ Անվանվել են ի պատիվ  հունական դիցաբանության աստվածուհի Իդայի։


== Այլ նպատակներ ==
Իդա, Կորուբասի  դուստրը և Մինոսի մայրը հունական դիցաբանությունից։


== Տես նաև ==
Իդա (այլ կիրառումներ)


== Ծանոթագրություններ ==
Հայոց ցեղասպանության հուշարձան (Տորոնտո)

Անվան այլ կիրառումների համար տե՛ս՝ Հայոց ցեղասպանության հուշարձան (այլ կիրառումներ)Հայոց ցեղասպանության հուշարձան, խաչքար Կանադայի Տորոնտո քաղաքի Յորք գերեզմանատանը։


== Պատմություն ==
Խաչքարը նվիրված է Հայոց Ցեղասպանության զոհերի հիշատակին։ Խաչքարի ստեղծման նախաձեռնությունը Սուրբ Երրորդություն հայկական եկեղեցունն է, հեղինակը Հակոբ Ջանբազյանն է։ Խաչքարի վրա փորագրված են Վիլյամ Սարոյանի հայտնի խոսքերը,

։


== Ծանոթագրություններ ==
Սուխչա

Սուխչա (վրաց.՝ სუხჩა), գյուղ Վրաստանում։ Գտնվում է Իմերեթի մարզի Խոնի շրջանում։


== Դիրք ==
Գյուղը գտնվում է ծովի մակարդակից 360 մետր բարձրության վրա։ Շրջկենտրոն Խոնից հեռու է 11 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 237 մարդ։


== Ծանոթագրություններ ==
Մ.թ.ա. 136


== Դեպքեր ==


== Ծնունդներ ==


== Մահեր ==
Հունիսի 2

Հունիսի 2, տարվա 153-րդ (նահանջ տարիներին՝ 154-րդ) օրն է։

Տարվա ավարտին մնում է 212 օր։


== Դեպքեր ==
455 - Վանդալները ներխուժում են Հռոմ և երկու շաբաթ թալանում են այն
1962՝ Նովոչերկասսկում թանկացումների դեմ գործադուլ հայտարարած աշխատողների վրա կրակ բացելով ուժայիններն սպանում են 24 հոգի


== Ծնունդներ ==
1305 - Աբու-Սաիդ Բահատուր Խան, մոնղոլական պետության իշխան
1621 - Իսահակ վան Օստադե Isaac van Ostade հոլանդացի նկարիչ
1731 - Մարթա Վաշինգտոն Martha Custis Washington Ջորջ Վաշինգտոնի կինը
1740 - Մարկիզ դե Սադ Marquis de Sade ֆրանսիացի արիստոկրատ գրող և փիլիսոփա
1816 - Գրեյս Ագիլեր Grace Aguilar անգլիացի գրող
1840 - Թոմաս Հարդի Thomas Hardy անգլիացի բանաստեղծ և գրող
1847 - Նիլ Ֆիլատով Нил Филатов ռուս մանկաբույժ
1863 - Ֆելիքս ֆոն Վայնգարտներ,ավստրիացի դիրիժոր, կոմպոզիտոր
1875 - Հովհաննես Կարապետյան, երկրաբան
1904 - Ջոննի Վայսմյուլլեր Johnny Weissmuller ամերիկացի դերասան
1913 - Վալտեր Անդրեաս Շվարց Walter Andreas Schwerz գերմանացի երգիչ-երգահան և գրող
1930 - Աշոտ Պետրոսյան, մաթեմատիկոս
1941 - Չարլի Ուոթս Charlie Watts անգլիացի հարվածային գործիք նվագող
1947 - Զավեն Սարգսյան,հայ լուսանկարիչ, Սերգեյ Փարաջանովի թանգարանի տնօրեն
1959 - Սլավա Ավագյան, Արցախյան պատերազմի մասնակից
1959 - Ռինեկե Դեյքստրա,նիդերլանդացի լուսանկարիչ և վիդեոարտիստ
1961 - Էդուարդ Զորիկյան բանաստեղծ և երգահան
1964 - Կարեն Առաքելյան, Արցախյան պատերազմի մասնակից
1978 - Լիլիթ Բլեյան, երգերի հեղինակ և երգչուհի
1988 - Սերխիո Ագուերո Sergio Leonel Agüero del Castillo արգենտինացի ֆուտբոլիստ


== Մահեր ==
1601՝ հայ եկեղեցական-հասարակական գործիչ Ազարիա Ա Ջուղայեցի
1882 - Իտալիայի ժողովրդական հերոս Ջուզեպպե Գարիբալդի
1941՝ ֆրանսահայ գրող Վազգեն Շուշանյան
1985՝ բանաստեղծ, արձակագիր, թարգմանիչ Սուրեն Ավչյան
1987՝ իսպանացի կիթառահար Անդրես Սեգովիա
1988՝ հնդիկ դերասան Ռաջ Կապուր
2004՝ բուլղարացի օպերային երգիչ Նիկոլայ Գյաուրով
2013 - Թողրուլ Նարիմանբեկով, ադրբեջանցի սովետական նկարիչ


== Տոներ ==
Իտալիա՝ Հանրապետության օր (2000 թվականից),
Բուլղարիա՝ Խրիստո Բոտևի օր
Ռուսաստան՝ Առողջ սննդի և ավելորդ սննդից հրաժարվելու օր
Թաիլանդ՝ Անանասի փառատոն։


== Ծանոթագրություններ ==
Լյուդմիլա Գուրչենկո

Լյուդմիլա Գուրչենկո (ռուս.՝ Людмила Марковна Гурченко, ուկրաիներեն՝ Людмила Марківна Гурченко, նոյեմբերի 12, 1935(1935-11-12), Խարկով, Ուկրաինական ԽՍՀ, ԽՍՀՄ - մարտի 30, 2011(2011-03-30), Մոսկվա, Ռուսաստան), կինոյի հայտնի դերասանուհի, ԽՍՀՄ ժողովրդական արտիստուհի։ Առաջին կինոնկարը, որտեղ նա հանդես է եկել, 1956 թ. Յան Ֆրիդի «Ճշմարտության ուղի»-ն էր, սակայն իսկական փառքի նա արժանացավ Էլդար Ռյազանովի «Կառնավալային գիշեր» կինոնկարում Լենա Կռիլովայի դերը մարմնավորելուց հետո։ Նկարահանվել է ավելի քան 80 ֆիլմում, այդ թվում՝ «Կայարան երկուսի համար», «Մեխանիկ Գավրիլովի սիրելի կինը», «Սիբիրիադա», «Սեր և աղավնիներ» և այլն։ Վերջին շրջանում նա աշխատում էր թատրոնում, գրում ինքնակենսագրական գրքեր։


== Ծանոթագրություններ ==
Աղըլղազի

Աղըլղազի, գյուղ Արևմտյան Հայաստանում, Սեբաստիայի վիլայեթի Շապին Գարահիսարի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Օրբելի եղբայրների տուն-թանգարան

Օրբելի եղբայրների տուն-թանգարան, 1972 թվականին ՀԽՍՀ Մինիստրների խորհրդի հուլիսի 21-ի թիվ 43 որոշմամբ Օրբելի եղբայրների հիշատակը հավերժացնելու նպատակով՝ տունը, որտեղ ծնվել է ակադեմիկոս Լևոն Օրբելին, վերածվել է տուն-թանգարանի։
Ընդգրկված է Ծաղկաձորի պատմության և մշակույթի անշարժ հուշարձանների ցանկում։


== Պատմություն ==
Օրբելի եղբայրների տուն-թանգարանը բացվել է 1982 թվականի հուլիսի 6-ին՝ ակադեմիկոս Լևոն Օրբելու 100-ամյակի միջոցառումների շրջանակում։ Տուն-թանգարանի նպատակն է պահպանել և սերունդներին փոխանցել այն հոգևոր արժեքները և իրեղեն վկայությունները, որոնք կապված են Օրբելի եղբայրների անվան հետ։ Թանգարանը գտնվում է ՀՀ մշակույթի նախարարության ենթակայության ներքո։


== Ցուցադրություն ==

Թանգարանն ունի շուրջ 2000 մշակութային արժեքների հարուստ հավաքածու՝ գրքեր, ձեռագրեր, լուսանկարներ, անձնական իրեր, փաստաթղթեր, կենցաղային առարկաներ։ Թանգարանը ստեղծվել է աշխատակիցների ջանքերով և հատկապես Օրբելի եղբայրների հարազատների, բարեկամների, աշակերտների օժանդակությամբ, որոնք նվիրաբերել են թանգարանին նրանց վերաբերող բազմաթիվ նյութեր։ Դրանք հիմնականում ձեոք են բերվել Սանկտ Պետերբուրգ քաղաքից։
Տուն-թանգարանի հիմնական ցուցադրությունը բաղկացած է երկու մասից՝ գիտական և հուշային։ Սրահներում ժամանակագրական հերթականությամբ ներկայացված է Օրբելի եղբայրների կյանքի անցած ուղին՝ գիտական և հասարակական գործունեությունը։
Թանգարանի երեք հուշասենյակներում ցուցադրված է Օրբելի եղբայրների աշխատասենյակների կահույքը՝ գրասեղանը, բազմոցը, բաղկաթոռը, գաղտնապահարանը, ինչպես նաև գրքերը, անձնական իրերը, ձեռագրերը, լուսանկարները, փաստաթղթերը և կենցաղային առարկաները։

Հավաքածուի ուշագրավ մասն է կազմում գրադարանը, որն ամփոփում է հայերեն հին հրատարակություններ, ինչպես նաև օտար լեզուներով՝ ռուսերենով, գերմաներենով, իտալերենով գրքեր, որոնցից շատերը կրում են Օրբելիների կողմից արված նշումներ։ Այստեղ են պահվում նաև նրանց կողմից հրատարակված աշխատությունները։ Թանգարանում կան գրաֆիկական և յուղաներկ նկարներ, ինչպես նաև յուրահատուկ տեխնիկայով բարդու աղվամազից պատրաստված դիմանկարներ։ Լուսանկարների հարուստ ֆոնդը վառ պատկերացում է տալիս Օրբելի եղբայրների և նրանց ժամանակակիցների մասին, իսկ կենցաղային զանազան իրերը նրանց ապրած կյանքի և նախասիրությունների լուռ վկաներն են։
Թանգարանի հարևանությամբ է գտնվում Օրբելի եղբայրների հուշաքանդակը (քանդակագործ՝ Արտաշես Հովսեփյան, ճարտարապետ՝ Ռոմեո Ջուլհակյան)։


== Միջոցառումներ ==
Թանգարանում կազմակերպվում են հոբելյաններ, ժամանակավոր ցուցադրություններ, բաց դասեր, գրքերի շնորհանդեսներ, ինչպես նաև գիտական ընթերցումներ, հուշ-երեկոներ նվիրված Օրբելի եղբայրներին, որի ընթացքում հնչում են Օրբելիների սիրած մեղեդիները, ընթերցվում են հատվածներ նրանց նամակներից։ Այս միջոցաոումներին մասնակցում են քաղաքի միջնակարգ և արվեստի դպրոցների սաները, հրավիրվում են հասարակության տարբեր խավերի ներկայացուցիչներ։


== Հասցե ==
Թանգարանը գտնվում է ՀՀ Կոտայքի մարզի Ծաղկաձոր քաղաքի Օրբելի եղբայրների փողոցի 12 հասցեում։


== Պատկերասրահ ==

		
		
		
		
		
		


== Տես նաև ==
Օրբելու կոնգրեսը (հուշամեդալ)


== Ծանոթագրություններ ==


== Արտաքին հղումներ ==
Օրբելի եղբայրների տուն-թանգարան
Թանգարանային գիշերը Ծաղկաձորում
Լինկոլն շրջան (Լուիզիանա)

Անվան այլ կիրառումների համար տե՛ս՝ Լինկոլն շրջան (այլ կիրառումներ)Լինկոլն շրջան (անգլ.՝ Lincoln Parish), ԱՄՆ Լուիզիանա նահանգի 64 վարչական միավորներից մեկը։ Ընդհանուր տարածությունը 1.222 կմ² է, բնակչությունը՝ 46.735 մարդ (2010 թ. տվյալներով)։ Շրջկենտրոնն է Ռաստոն բնակավայրը։ Կազմավորվել է 1873 թ.։
Բանասիրություն

Բանասիրություն, ֆիլոլոգիա (հին հունարեն՝ φιλολογία, «սեր բառի նկատմամբ»), հասարակական գիտություն, որն ուսումնասիրում է լեզվի և գրականության հետ կապված հարցեր։ Համապատասխանաբար, բանասիրությունը բաղկացած է երկու հիմնական բաժնից՝ լեզվաբանություն և գրականագիտություն, որոնք իրենց հերթին ունեն մի շարք ենթաբաժիններ։
Բանասիրությունը գրավոր կամ բանավոր ավանդված տեքստերի, հիշատակարանների, տեքստաբանական հետազոտությունների (լեզվի, ոճի, տաղաչափական հատկությունների, բանագիտական, ազգագրական ու հնագիտական կողմերի ուսումնասիրության) ամբողջությունը ներկայացնող գիտություն է։ Տարբեր դարաշրջաններում նրա ոլորտը նեղացել կամ ընդլայնվել է։ Դասական արտահայտություն է ունեցել հին հնդիկների, հույների ու հռոմեացիների մոտ. էական զարգացում ունեցավ վերածնության շրջանում և նրանից հետո։


== Ծանոթագրություններ ==


== Աղբյուրներ ==
Հ. Պետրոսյան, Հայերենագիտական բառարան, Երևան, 1987։
Կալիկան

Կալիկան, գյուղ Արևմտյան Հայաստանում, Էրզրումի վիլայեթի Էրզրումի գավառում։ Գտնվում էր Խնուս քաղաքից 24 կմ հյուսիս-արևմուտք, Արաքսի աջ կողմում։
Տարածքը հարթավայրային էր։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Ֆլավինի լը Գրանդ է Բորեն

Ֆլավինի լը Գրանդ է Բորեն (ֆր.՝ Flavigny-le-Grand-et-Beaurain), կոմունա Ֆրանսիայում, գտնվում է Պիկարդիայի մարզում։ Կոմունայի դեպարտամենտը՝ Էնան է։ Մտնում է Գիզ կանտոնի կազմի մեջ։ Կոմունայի շրջանը՝ Վերվեն:
Կոմունայի INSEE կոդը՝ 02313


== Բնակչություն ==
2011 թվականի տվյալներով՝ համայնքի բնակչությունը 473 մարդ էր։ 


== Տնտեսություն ==
2010 թվականին համայնքի 302 աշխատունակ (15-64 տարեկան) բնակիչներից 190-ը տնտեսապես ակտիվ էին, 112-ը՝ ոչ ակտիվ (ակտիվության ցուցանիշը կազմել է 62,9 %, 1999 թվականին եղել է 68,2%)։ 190 տնտեսապես ակտիվ բնակիչներից աշխատում էին 167-ը (99 տղամարդ և 68 կին), գործազուրկ էին 23 մարդ (9 տղամարդ և 14 կին)։ 112 տնտեսապես ոչ ակտիվ բնակիչներից 22-ը եղել են աշակերտներ կամ ուսանողներ, 43-ը՝ թոշակառուներ, 47-ը տնտեսապես ոչ ակտիվ էին այլ պատճառներով:


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ (ֆր.)
Կոտլասի շրջան

Կոտլասի շրջան (ռուս.՝ Котласский муниципальный район), մունիցիպալ շրջան Ռուսաստանի Դաշնության Արխանգելսկի մարզում։
Ստեղծվել է 1924 թվականին։ Վարչական կենտրոնը՝ Կոտլաս։


== Աշխարհագրություն ==
Շրջանի տարածքի մակերեսը կազմում է 6300 կմ²։


== Բնակչություն ==
2011 թվականի մարդահամարի արդյունքներով շրջանում բնակվում էր 20856 մարդ։ Բնակչության խտությունը կազմում էր 3,31 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Պարաբելսկի շրջան

Պարաբելսկի շրջան (ռուս.՝ Парабельский район), մունիցիպալ շրջան Ռուսաստանի Դաշնության Տոմսկի մարզում։
Ստեղծվել է 1935 թվականին։ Վարչական կենտրոնը՝ Պարաբել։


== Աշխարհագրություն ==
Շրջանի տարածքի մակերեսը կազմում է 35845,69 կմ²։


== Բնակչություն ==
2012 թվականի մարդահամարի արդյունքներով շրջանում բնակվում էր 12620 մարդ։ Բնակչության խտությունը կազմում էր 0,35 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Ռելեյի սկավառակ

Ռելեյի սկավառակ (Ջ․ Ու․ Ռելեյի անունով), ձայնային ալիքում մասնիկների տատանողական արագության և ձայնի ուժի չափման սարք։ Նուրբ թելից (սովորաբար քվարցե) կախված փայլարե կամ մետաղե բարակ կլոր թիթեղ է, որը սովորաբար տեղադրվում է միջավայրի մասնիկների տատանման ուղղության նկատմամբ 45° անկյունով (առավելագույն զգայունության դիրք)։ Ձայնային ալիքների տարածման ժամանակ սկավառակը ձգտում է գրավել տատանումների ուղղությանն ուղղահայաց դիրք։ Դրա պատճառն այն է, որ թիթեղի շրջահոսման դեպքում, ըստ Բեռնուլիի օրենքի, ճնշումը մեծ է սկավառակի այն կողմում, որտեղ փոքր է արագությունը։ ճնշման ուժերն Սկավառակի շրջահոսումը հոսքով (սկավառակը տեղադրված է հոսքի նկատմամբ 45° անկյունով, սլաքներով նշված են ճնշման ուժերը) առաջացնում են պտտող մոմենտ, որը համակշռվում է թելի առաձգականության հաշվին, և այդ դեպքում սկավառակի ու հոսքի ուղղության կազմած անկյունը 45°-ից մեծ է լինում։ Սկավառակի շրջման անկյունով որոշում են ձայնի ուժը։ հաստատուն հոսքում Ռելեյի սկավառակի շրջման անկյունը համեմատական է արագության քառակուսուն, ձայնային տատանումների դեպքում՝ արագության ամպլիտուդի քառակուսուն, ընդ որում այդ անկյունը կախված չէ հաճախականությունից։ ԽՍՀՄ-ում Ռելեյի սկավառակը ընդունված է որպես էտալոնային չափիչ սարք՝ կանգուն ալիքներով ռեզոնանսային խողովակում ձայնային ճնշումը որոշելու համար։ Ռելեյի սկավառակով ձայնային չափումներ կարելի է կատարել ոչ միայն օդում և տարբեր գազերում, այլև ջրում։
Կիրովսկի գյուղական խորհուրդ (այլ կիրառումներ)

Կիրովսկի գյուղական խորհուրդ, կարող է վերաբերել՝

Կիրովսկի գյուղական խորհուրդ - Ուկրաինայի Խարկովի մարզի Բլիզնյուկովսկի շրջանում
Կիրովսկի գյուղական խորհուրդ - Ուկրաինայի Պոլտավայի մարզի Կոբելյակսկի շրջանում
Կիրովսկի գյուղական խորհուրդ - Ուկրաինայի Պոլտավայի մարզի Պոլտավայի շրջանում
Կաբուերնիգա

Կաբուերնիգա (իսպ.՝ Cabuérniga), մունիցիպալիտետ և քաղաք Իսպանիայում։ Սահմանակից է Անդալուսիա ինքնավար համայնքին։ Տեղակայված է Կանտաբրիա ինքնավար համայնքում, Կանտաբրիա նահանգում։ Մունիցիպալիտետը գտնվում է Սախա Նանսա շրջանում։ Զբաղեցնում է 86,5 կմ² մակերես։ Բնակչությունը կազմում է 1086 մարդ ըստ 2010 թվականին տեղի ունեցած մարդահամարի տվյալների։


== Դեմոգրաֆիա ==


== Պատկերասրահ ==

		
		


== Ծանոթագրություններ ==


== Արտաքին հղում ==
Պաշտոնական կայք Archived 2008-01-25 at the Wayback Machine.
Կաբուերինգայի մասին տվյալներ Archived 2008-01-25 at the Wayback Machine.
(5974) 1991 UZ2

(5974) 1991 UZ2, աստերոիդ աստերոիդների հիմնական գոտում։ Հայտնաբերվել է 1991 թվականի հոկտեմբերի 31-ին Սեյձի Ուեդայի և Հիրոսի Կանեդայի կողմից Կուշիրոյում։
Միջին հեռավորությունը Արեգակից կազմում է 3,12401 ա. մ., առավելագույնը մոտենում է 2,6396 ա. մ. հեռավորության վրա և հեռանում 3,6084 ա. մ.։ Արեգակի շուրջ մեկ ամբողջական պտույտ է կատարում 2016,82 երկրային օրվա ընթացքում, իր ուղեծրով շարժվելով միջինում 0,178499 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,86° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5974) 1991 UZ2 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ադոլֆո Նիկոլաս

Ադոլֆո Նիկոլաս ( իսպ.՝ Adolfo Nicolás, ապրիլի 29, 1936(1936-04-29), Villamuriel de Cerrato, Պալենսիա, Կաստիլիա և Լեոն, Իսպանիա - մայիսի 20, 2020(2020-05-20), Տոկիո, Ճապոնիա), Հիսուսի միաբանության (ճիզվիտների միաբանություն) գեներալ,  1814 թվականին միաբանության վերականգնումից հետո երեսուներորդ առաջնորդ։ 


== Կենսագրություն ==
Ծնվել է 1936 թվականի Ապրիլի 29-ին, Պալենսիայի Վիլյամուրիել դե Սերատո քաղաքում։
Հիսուսի Միաբանության անդամ է դարձել Արանխուես քաղաքում 1953 թվականին։ Սովորել է Ալկալա դե Էնարեսի համալսարանում, որտեղ 1960 թվականին ստացել է փիլիսոփայության լիցենցիատի կոչում (նախկինում՝ կոչում բակալավրի և դոկտորի աստիճանների միջև)։ Այնուհետև մեկնել է Ճապոնիա՝ խորացնելու ճապոնական լեզվի և մշակույթի վերաբերյալ իր գիտելիքները։ Մինչև 1964 թվականը Սոֆիայի համալսարանում (Տոկիո)  աստվածաբանություն է ուսանել, 1967 թվականի մարտի 17-ին ձեռնադրվել է քահանա։
1968-1971 թվականներին սովորել է Հռոմի  ​​Գրիգորյան պապական համալսարանում, որտեղ ստացել է աստվածաբանության դոկտորի աստիճան։ Ճապոնիա վերադառնալուց հետո Նիկոլասը երեսուն տարի եղել է Սոֆիայի համալսարանի աստվածաբանության պրոֆեսոր։
1978-1984 թվականներին եղել է Ֆիլիպինների Մանիլայի Արևելաասիական հովվական համալսարանի տնօրեն։ 1993 թվականին նշանակվել է Ճապոնիայի ճիզվիտների հովիվ։ Այդ պաշտոնը զբաղեցրել է մինչև 1999 թվականը, որից հետո ևս 4 տարի հովվական աշխատանք է կատարել Ճապոնիայում՝ Տոկիոյի աղքատ ներգաղթյալների շրջանում։ 2004 թվականին վերադառնալով Ֆիլիպիններ, նշանակվել է Արևելյան Ասիայի և Օվկիանիայի ճիզվիտների կոնֆերանսի նախագահ։
2008 թվականի հունվարի 19-ին, Հիսուսի միաբանության երեսունհինգերորդ ընդհանուր ժողովում, ընտրվել է միաբանության ղեկավար՝ պաշտոնաթող Պետեր Հանս Կոլվենբախի փոխարեն։
2014 թվականի մայիսին, ստանալով Հռոմի պապ Ֆրանցիսկոսի համաձայնությունը, 2016 թվականին պատկառելի տարիքի պատճառով հրաժարական է ներկայացրել միաբանության գլխավոր կոնգրեգացիային (Հռոմի պապին կից վարչական մարմին)։
Նիկոլասը, բացի իր հայրենի իսպաներենից, խոսել է կատալոներեն, անգլերեն, իտալերեն, ֆրանսերեն և ճապոներեն։


== Մահ ==
Նիկոլասը մահացել է 2020 թվականի մայիսի 20-ին Տոկիոյում՝ 84 տարեկան հասակում։ Կյանքի վերջին տարիներին նա հիվանդ էր և գտնվում էր Տոկիոյի ծերանոցներից մեկում։ 
Նրա մահվան մասին լուրն առաջինը հայտնեց Հռոմում ճիզվիտների կուրիան։


== Արտաքին հղումներ ==
Adolfo Nicolás, SJ


== Ծանոթագրություններ ==
Ալագյան

Ալագյան, հայկական ազգանուն։


== Ազգանունը կրողներ ==


== Ծանոթագրություններ ==
Նյուրտինգեն

Նյուրտինգեն (գերմ.՝ Nürtingen) , կոմունա Գերմանիայում, Բադեն Վյուրտեմբերգի տարածքում։
Մտնում է Էլինգեն շրջանի կազմի մեջ։ Բնակչությունը 8177 մարդ է (2010 թվականի դեկտեմբերի 31–ի տվյալներով)։ Զբաղեցնում է 41.44 կմ² տարածք։ Պաշտոնական կոդը՝ 08 1 16 079:
Համայնքը բաժանվում է 4 քաղահային համայնքների։


== Պատկերասրահ ==

		
		
		
		
		
		
		
		
		
		
		
		
		


== Գրականություն ==
Jakob Kocher: Geschichte der Stadt Nürtingen. Band 1/2, Greiner & Pfeiffer, Stuttgart 1924. Band 3, Greiner & Pfeiffer, Stuttgart 1928. Nachdrucke Zimmermann, Nürtingen 1979.
Hans Schwenkel: Heimatbuch des Kreises Nürtingen. Herausgegeben im Auftrag des Kreisverbandes Nürtingen. Band 1, 798 Seiten, Triltsch, Würzburg 1950; Band 2, 1467 Seiten. Triltsch, Würzburg 1953.
Günter Schmitt: Nürtinger Chronik in Daten und Bildern. Verlag Senner-Druck, Nürtingen 1993, ISBN 3-922849-14-8
Reinhard Tietzen im Auftrag der Stadt Nürtingen (Hrsg.)։ Nürtingen 1918-1950. Weimarer Republik. Nationalsozialismus. Nachkriegszeit. Mit Beiträgen von Petra Garski-Hoffmann, André Kayser, Steffen Seischab und Reinhard Tietzen. Verlag Sindlinger-Burchartz, Nürtingen/Frickenhausen 2011, ISBN 978-3-928812-58-0
Manuel Werner: Juden in Nürtingen in der Zeit des Nationalsozialismus. Herausgegeben vom Stadtarchiv Nürtingen, Verlag Sindlinger-Burchartz, Nürtingen/Frickenhausen 1998, ISBN 3-928812-18-1
„Nürtingen“. In: Der Landkreis Esslingen. Bearbeitet von der Abteilung Fachprogramme und Bildungsarbeit des Landesarchivs Baden-Württemberg, herausgegeben vom Landesarchiv Baden-Württemberg in Verbindung mit dem Landkreis Esslingen, Jan Thorbecke Verlag, Ostfildern 2009, ISBN 978-3-7995-0842-1, Band 2, Seite 272–309.
Nürtingen in Ansichten. Senner-Medien, Nürtingen 2012. ISBN 978-3-922849-32-2


== Ծանոթագրություններ ==


== Արտաքին հղումներ ==
պաշտոնական կայք
Պինիել դե Աբախո

Պինիել դե Աբախո  (իսպ.՝ Piñel de Abajo), մունիցիպալիտետ Իսպանիայում։ Գտնվում է Վալյդոլիդ պրովինցիայում (Անդալուսիա ինքնավար համայնքում)։ Տարածքը կազմում է 21,20 կմ2։ Մունիցիպալիտետը գտնվում է Կամպո-դե-Պենյաֆյել շրջանում։ Բնակչությունը՝ 186 մարդ (2010 թվականի տվյալներով)։ Պրովինցիայի վարչական կենտրոնից գտնվում է 56 կմ հեռավորության վրա։
Ակկայա (Տրապիզոնի գավառ)

Անվան այլ կիրառումների համար տե՛ս՝ Ակկայա (այլ կիրառումներ)Ակկայա, գյուղ Օսմանյան կայսրությունում, Տրապիզոնի վիլայեթի Տրապիզոնի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Լոզեր (դեպարտամենտ)

Լոզեր (ֆրանսերեն՝ Lozère), դեպարտամենտ Ֆրանսիայի հարավում։ 

Լոզեր դեպարտամենտի կարգային թիվն է՝ 48։


== Պատմություն ==
1790 թվականի մարտի 4-ին Ֆրանսիական հեղափոխության ժամանակ ստեղծված առաջին 83 դեպարտամենտներից մեկն է։ 
1999 թվականի տվյալներով բնակչությունը 73.5 հազար մարդ է։ Այս ցուցանիշով Լոզերը դեպարտամենտների շարքում զբաղեցնում է վերջին՝ հարյուրերորդ տեղը։Պլինիոս Ավագն իր «Բնական պատմության» մեջ գովաբանում է Լոզերի պանիրները, ասելով, որ Հռոմում մեծ համբավ վայելող պանիրները պատրաստվում են Նեմոսոսում, ավելացնելով, որ սակայն, դրանք շուտ փչացող են և պետք է ուտել թարմ վիճակում։


== Աշխարհագրական տվյալներ ==

Սահմանակից է Կանտալ, Վերին Լուար, Արդեշ և Ավերոն դեպարտամենտներին։
Տարածքը 5 167 կմ² է, ունի 185 համայնք։


== Տնտեսություն ==
Բնակչությունը հիմնականում զբաղվում է անասնաբուծությամբ և զբոսաշրջությամբ։ Լոզերում այլ գյուղատնտեսական զբաղմունք չկա անբերրի հողերի պատճառով։ Խոշոր եղջերավոր կենդանիներից օբրակի բուծումն ամենատարածվածն է դեպարտամենտում։

Դեպարտամենտը գործազրկության ամենացածր ցուցանիշերից մեկն ունի Ֆրանսիայում, քանի որ երիտասարդները չափահաս դառնալուն պես մեկնում են աշխատանքի այլ քաղաքներ, ինչպիսիք են Լիոնը, Մարսելը, Մոնպելիեն։


=== Հողեր ===
Լոզերի տարածքը կազմում է 5,167 կմ²։ Քաղաքային դեպարտամենտ է, որտեղ ճանապարհներն ու շենքերը քիչ մասն են կազմում։ Ընդհանուր առմամբ տարածքը բաժանված է հետևյալ կերպ՝

Անտառ - 43.81%
Ամայի և այլ բաց տարածքներ - 31.19%
Մշակելի հողեր - 12.74%
Դաշտեր - 11.36%
Ճանապարհներ և կառույցներ - 0.54%
Գետեր և լճակներ - 0.36%


== Արտաքին հղումներ ==
Պաշտոնական կայք Archived 2005-01-19 at the Wayback Machine.
Նովոպետրովկա (գյուղ, Բերդյանսկի շրջան)

Անվան այլ կիրառումների համար տե՛ս՝ ՆովոպետրովկաՆովոպետրովկա (ուկրաիներեն՝ Новопетрівка), գյուղ Ուկրաինայի Զապորոժիեի մարզի Բերդյանսկի շրջանում։ Բնակավայրը նախկինում նաև անվանվել է Պետրովսկոե, Նովոպետրովսկոե։ Հիմնադրվել է 1770 թվականին։
2001 թվականի տվյալներով Նովոպետրովկա գյուղում բնակվում էր 2 161 մարդ։ Բնակավայրը զբաղեցնում է 3532 կմ² տարածք։ Բնակչության խտությունը կազմում էր 611,83 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Շեյն Հարպեր

Շեյն Հարպեր  (անգլ.՝ Shane Steven Harper փետրվարի 14, 1993(1993-02-14), Լա Խոյա, Սան Դիեգո, Կալիֆոռնիա, ԱՄՆ), ամերիկացի երգիչ, դերասան, պարող և երգերի հեղինակ։ Ճանաչում է ձեռք բերել «Հաջողությո՜ւն, Չարլի՛» հեռուստասերիալում խաղացած Սպենսեր Ուոլշի դերով։


== Կենսագրություն ==
Հարպերը ծնվել է Լա Հոլյաում՝ Կալիֆոռնիայում։ 9 տարեկանում սկսել է երգել և կիթառ, դաշնամուր նվագել։ Նա կարող է պարել բալետ, ջազ և հիփ-հոփ։ Նվագում է ակուստիկ կիթառ։ 1998 թվականին Հարպերի ընտանիքը տեղափոխվել է Օրինջի շրջանի՝ Սան Դիեգո քաղաք։ Շեյնի քույրը՝ Սամանտան, պրոֆեսիոնալ պարուհի է, իսկ կրտսեր եղբայրը՝ մոդել Շեյնը, քրիստոնյա է։


== Կարիերա ==
Շեյնը մինչև Nickelodeon-ի ամենաերիտասարդ առաջատար պարողը դառնալը,  իր կարիերան սկսել է ֆիլմերում և հեռուստաշոուներում («Ավագ դպրոցի մյուզիքլ։ Արձակուրդներ», «Re-Aimatedn», «Պարային հեղափոխություն») աննշան դերեր խաղալով։ 2010-2013 թվականներին նկարահանվել է «Դիսնեյ» հեռուստաալիքի «Հաջողությո՜ւն, Չարլի՛» հեռուստասերիալում։ Հեռուստասերիալում խաղացած դերը նրան մեծ ճանաչում է բերել։ 2014 թվականին նկարահանվել է «Աստված չի մահացել» ֆիլմում, որը հայտնի է դարձել Ամերիկայում։


== Անձնական կյանք ==
2012 թվականին հանդիպել է «Հաջողությո՜ւն, Չարլի՛» սերիալի գործընկերուհու՝ Բրիջիթ Մենդլերի հետ։ 2015 թվականի սկզբին Բրիջիթը Humor Mill ամսագրին տված հարցազրույցում հաստատել է, որ ինքը և Շեյնը բաժանվել են։


== Ընտրված ֆիլմագրություն ==


== Ծանոթագրություններ ==


== Արտաքին հղումներ ==
http://www.shaneharper.com Շեյն Հարպեր. պաշտոնական կայք
Շեյն Հարպեր  էջը Յություբ տեսահոսթինգում
Նոգլիկի

Նոգլիկի (ռուս.՝ Ноглики), քաղաքատիպ ավան Ռուսաստանի Սախալինի մարզի Նոգլիսկի քաղաքային օկրուգի կազմում։
Բնակչությունը 2012 թվականին գրանցված տվյալներով կազմում էր 11012 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
.si

.si Սլովենիայի վերին մակարդակի ազգային դոմենն է։


== Արտաքին հղումներ ==
IANA .si whois տեղեկություն
.si դոմենի անունները կողմից IP հասցեներ Archived 2015-07-21 at the Wayback Machine.
Ջոն Հիքս

Ջոն Ռիչարդ Հիքս (անգլ.՝ Sir John Richard Hicks, ապրիլի 8, 1904(1904-04-08)[…], Warwick, Անգլիա, Մեծ Բրիտանիայի և Իռլանդիայի միացյալ թագավորություն և Ռոյալ Լիմինգթոն Սպա, Ուորիքշիր, Անգլիա, Մեծ Բրիտանիայի և Իռլանդիայի միացյալ թագավորություն - մայիսի 20, 1989(1989-05-20)[…], Blockley, Քոսթուոլդ դիստրաքթ, Գլոստերշիր, Գլուսթերշիր, Անգլիա, Միացյալ Թագավորություն), Անգլիա), անգլիացի ականավոր տնտեսագետ, Նոբելյան մրցանակի դափնեկիր՝ հավասարակշռության ընդհանուր տեսության մեջ նորարարական ներդրման համար (1972)։ Ավելի քան 20 աշխատությունների հեղինակ է, որոնցից գլխավորը «Արժեք և կապիտալ» աշխատությունն է համարվում։


== Կենսագրություն ==
Սովորել է Օքսֆորդի համալսարանում, ստացել է արվեստների մագիստրոսի աստիճան։ Դասավանդել է Օքսֆորդի համալսարանում, Լոնդոնի տնտեսագիտական և քաղաքական գիտությունների դպրոցում, Մանչեսթերի համալսարանում։ Կինը՝ Ուրսուլա Վեբը, մի շարք հայտնի աշխատությունների հեղինակ է։ Ամուսնու հետ «Հասարակական ֆինանսներն ազգային եկամտի մեջ» գրքի (անգլ.՝ Public Finance in National Income, 1939) համահեղինակն է։


== Աշխատություններ ==
Աշխատավարձի տեսությունը (1932)
Արժեք և կապիտալ (1939)
Ներդրում առևտրական ցիկլի տեսության մեջ (1950)
Կապիտալը և աճը (1965)
Տնտեսական պատմության տեսություն (1969)
Քեյնսյան տնտեսագիտական տեսության ճգնաժամը (1974)
Փողը, տոկոսը և աշխատավարձը (1982)
Դինամիկ տնտեսության մեթոդները (1985)


== Տես նաև ==
Նոբելյան մրցանակի դափնեկիր տնտեսագետների ցանկ


== Աղբյուրներ ==
Ջոն Հիկս


== Գրականություն ==
Аукуционек С. П. Модель Дж. Хикса // Современные буржуазные теории и модели цикла: критический анализ. — М.: Наука, 1984. — С. 59-66. — 223 с.
Блауг М. Хикс, Джон Р. // Великие экономисты после Кейнса = Great Economists since Keynes: An introduction to the lives & works of one handred great economists of the past. — СПб: Экономикус, 2009. — С. 345-349. — 384 с. — (Библиотека «Экономической школы», вып. 42). — 1 500 экз. — ISBN 978-5-903816-03-3


== Ծանոթագրություններ ==


== Արտաքին հղումներ ==
Ինքնակենսագրությունը Նոբելյան կայքում
Արժեք և կապիտալ
Վեդեռնիկա

Վեդեռնիկա (էստ․՝ Vedernika), գյուղ Էստոնիայի Պիլվամաա նահանգի Վեռսկա շրջանում։
2011 թվականի տվյալներով գյուղում բնակվում էր 5 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)